Som en afsluttende anekdote kan fortælles om en hændelse fra Ærø i 1934, hvorunder en mand kom under anklage fra naboerne, som påstod, at han ville skade dem ved at drysse et magisk pulver ud over deres rabarberbed. Anklagerne måtte siden indrykke en notits i den lokale [[avis]], hvor de gendrev deres egne rygter, så deres nabo genvandt sit gode omdømme og så var retsforløbet denne gang faktisk en injuriesag mod naboerne.<ref>[http://www.historie-online.dk/temaer-9/arstidens-skikke-14-14-14/sankt-hans-27-27-27/heksetroen-fortsatte Heksetroen fortsatte<!-- Botgenereret titel -->] ; se også {{harvnb|Henningsen|1975|loc=s.124-125}}</ref>
== Norge ==
I Danmark kendes hekseprocesserne allerede kort efter reformationen; men i Norge - som iøvrigt fra 1536 var en del af rigsfællesskabet [[Danmark-Norge]] - var man en generation senere ude. Mod skadevoldende [[magi]] havde der været dødsstraf siden middelalderen, og det kan tænkes der ikke blev ført retssager om det, fordi folk sandsynligvis mente de kunne beskytte sig ved andre forholdsregler, som [[kors]] over døren og stål i vuggen, så [[huldre]]n ikke tog barnet og lagde en [[skifting]] i stedet. Blandt den almindelige befolkning har der været skepsis over for beskyldninger om trolddom.<ref name=es232>{{harvnb|Ersland|Sandvik|1999|loc=s.232}}</ref>
Jura Samfund Retshistorie Religionsvidenskab